ఉల్లికాడల్లో పోషక విలువలు అధికంగా ఉంటాయి. ఇవి శరీర సంపూర్ణ ఆరోగ్యానికి రక్షణగా ఉంటాయి. వీటి ద్వారా ఏమేం లాభాలు ఉన్నాయో వాటికి సంబంధించిన ఆరోగ్య చిట్కాలు ఏమిటో తెలుసుకుందాం. ఉల్లికాడలో పీచు పదార్థం ఎక్కువగా ఉన్నందున క్యాన్సర్‌ నుంచి విముక్తి లభిస్తుంది. మన శరీర జీర్ణక్రియలు సాఫీగా జరుగుతాయి. ఇవేకాకుండా కెరోటినాయిడ్స్‌ పుష్కలంగా ఉంటాయి. ఇవి కంటిచూపును మెరుగుపరచటంలో సహాయపడతాయి. జలుబు కారణంగా తలెత్తే సమస్యలనూ తగ్గిస్తాయి. గుండె ఆరోగ్యానికి ఎంతో దోహదపడతాయి.
ఉల్లికాడలో ఉండే యాంటీ ఆక్సిడెంట్స్‌ శరీరంలోని సెల్యులార్‌ టిష్యూలు దెబ్బతినకుండా కాపాడతాయి. ఉల్లికాడల్లో విటమిన్‌ సి చెడు కొలెస్ట్రాల్‌ను తగ్గిస్తుంది. దీంతో రక్తపోటు సమస్యలు దరిచేరవు. ఈ కాడల్లోని విటమిన్‌ కె ఎముకలను శక్తివంతం చేసేందుకు సహకరిస్తుంది. ఉల్లికాడల్లో యాంటీ ఫంగల్‌ లక్షణాలు శ్వాసకోశ సమస్యల నుంచి ఉపశమనాన్ని కలిగిస్తాయి. ఇవి రక్తంలో బ్లడ్‌షుగర్‌ ప్రమాణాలనూ తగ్గిస్తాయని ఆరోగ్య నిపుణులు చెబుతున్నారు. డయేరియాను నిరోధించటంలో వీటి పాత్ర అమోఘం. ఆకలిని పెంచటంలోనూ ఉల్లికాడలు ఎంతో దోహదపడతాయి. శరీరంలో రక్తప్రసరణ మెరుగుపరిచేందుకు చక్కగా పనిచేస్తాయి. ఆస్తమా వంటి వ్యాధులనూ నిరోధిస్తాయి. ఇన్ని ఆరోగ్య ప్రయోజనాలున్న ఉల్లికాడల్ని ఆహారంలో ఉండేలా చూసుకుంటే మంచిది.
ullikaadallo poshaka viluvalu adhikamgaa untaayi. ivi sareera sampuurna aarogyaaniki rakshanagaa untaayi. veeti dwara emem labhalu unnayo vaatiki sambandhinchina aarogya chitkaalu emito telusukundam. ullikaadalo peechu padaartham ekkuvagaa unnanduna cancerse nunchi vimukti labhistundi. mana sareera jeernakriyalu saffiga jarugutaayi. ivekakunda kerotinaidsi pushkalamgaa untaayi. ivi kantichuupunu meruguparachatamlo sahaayapadataayi. jalubu kaaranamgaa talette samasyalanuu taggistaayi. gunde aarogyaaniki entho dohadapadataayi.
ullikaadalo unde anty axidentsi sareeramlooni selularesry tishyulu debbatinakunda kapadatayi. ullikaadallo vitamine si chedu kolestralni taggistundi. deentho raktapotu samasyalu daricheravu. ee kaadallooni vitamine ke emukalanu saktivantam chesenduku sahakaristundi. ullikaadallo anty fangalli lakshanaalu swaasakosha samasyala nunchi upasamanaanni kaligistaayi. ivi raktamlo bladyshugarsha pramaanaalanuu taggistaayani aarogya nipunulu chebutunnaru. diorianu nirodhinchatamlo veeti paatra amogham. aakalini penchatamloonuu ullikaadalu entho dohadapadataayi. sareeramlo raktaprasarana meruguparichenduku chakkaga panichestaayi. astama vanti vyaadhulanuu nirodhistaayi. inni aarogya prayojanaalunna ullikaadalni aahaaramlo undela chusukunte manchidi.